第 15 次中日韓三國聯吟課題
詩題：仲秋賞月
中國篇 共 44 人 54 首（一）香港人 作
細看蟾影臥雲間，意御西風復往還。
莫問中秋一旬屆，可如今夜樂清閒。
又西風何事亂煙鬟，走斝飛觴戶未關。
丹桂香調醇酒氣，瑤琴韻繞碧霄間。
一泓秋水翻雲浪，九曲星河入玉山。
此夜柔柔明月色，莫思桃李已衰顏。
（二）符 瓦 作
年年都唱中秋月，今月含情不一般。
已訊神舟將月探，嫦娥正待月中還。
（三）蝶 依 作
直攜明月上高山，慶賞中秋豈等閒。
今日狂歌隨興起，去年浪跡笑緣慳。
輪中玉兔誰相憶，水裏銀蟾我欲攀。
合有新詩收畫景，好將韻事伴紅顏。
（四）施 明 作
桂影婆娑月見斑，乖乖玉兔好悠閒。
吳剛舉酒何由淚？緣斷嫦娥宮殿關！
（五）綠人樹 作
一年一度秋風雨，昨夜敲窗久未閑。
賞月明朝何處去，依稀醉夢問紅顏。
（六）璐 西 作
晶明月色照人間，把酒言詩賦曲閒。
醉夢乘雲攀桂樹，姮娥飲淚怨朱顏。
（七）汨羅江 作
銀光皎潔照人寰，樹影參差指顧間，子美清輝憐玉臂，東坡離合悟循環。
紛紛葉落庭階窄，擾擾塵囂世事艱，不盡西風搖落感，仰觀明月守愚頑。

（八）長歌橫海 作
天上嫦娥白玉顏，十分愁滿望人間。
鵲橋七夕猶相聚，蟾影中秋獨往還。
何處張弓尋後羿，為伊持鏡照雙鬟。
低吟但願人長久，世事浮雲掩淚潸。
（九）蘇 援 作
一輪明月射千山，水走雲流去不還。
滿地秋聲誰拾起，人生何處是鄉關？
（十）Momo 作 秋之媚月
謫仙和仲酒詞關，玉兔吳剛杵斧閒素臉雲娘偷探伺，扶釵樹影月宮攀嫦娥夢斷瓊樓遠，后羿情歸八箭頑自古圓盤憑寄意，誰諳弦半為誰彎
（十一）豐 原 作
八月中秋人未閑，一輪高照遍鄉關。
神舟幾度遨寰宇，仙子何時故里還？
（十二）青 薇 作
歲歲比肩望月顏，怎堪夢斷唱陽關。
參差桂影真疑幻，落拓情懷往復還。
酎酒將成人去後，笙歌不起綵樓間。
廣寒宮裏應如是，且任清風亂翠寰。
（十三）愛國者 作掩卷臨風聽水潺，斜窗透玉影斑斑。
魂牽銀樹騰空去，意守瑤琴荷夢還。
得句詩仙常舉首，無朋醉客偶開顏。
凝眸把盞吟宮闕，卻見寒星已盡刪。
（十四）落 梅 作
繡水煙晴冷碧灣，蒼鴻影黯過秋山。
心癡欲問朦朧月，千里何時共我還？
又錦宴耽酣見黛鬟，不銷衰酒醉紅顏。
誠邀玉兔傳思訊，聊借秋風把桂攀。

（十五）鍾 寧 作
八里渡頭連海灣，長空皎潔月如環，去年秋節登山樂，今夜臨流漫步閑。
（十六）陳蘆馨 作
一輪明月照燈灣，豈獨銷魂客不還。
撥動吟懷頻仰首，拋開俗事盡開顏。
玉樓得句才無負，冰鏡浮槎桂可攀。
莫說多情假觴詠，今宵夢醉到嫏嬛。
（十七）拍手笑東風 作
中秋思人
柳梢明月照雲鬟，了了蟬鳴逐翼艱。
杯影幾人長飲醉，笙歌一曲漫回還。
窗前紙筆傾心語，夢裏衣襟拭淚顏。
猶識嬋娥孤苦恨，邀來把酒已潸潸。
（十八）於夷老 作
長嘯狂歌歎鬢斑，舉頭望月怯雲環.。
中秋應是團圓日，瀚海長天莫設關.。
（十九）蘇心絃 作
仲秋夜月上欄杆，素魄圓光意態閒。
千里來觀齊入眼，萬家共賞一開顏。
裁詩且把愁思遣，酌酒能將俗念刪。
寄語世人應淡泊，盈虛且自悟循環。
（二十）甯安化 作
常居海外感千般，歲歲中秋客未還，一樣清輝今夜月，偏留分隔在人間。
（二十一）綠窗眉嫵 作嫦娥寂寞淚偷潸，攜冷銜愁落世間。
今羨凡塵團聚好，雲簾漫啟露嬌顏。
（二十二）楊君潛 作(一)
月明雲歛淨瀛寰，白帝司權駕已還。
三國風騷揚海宇，仲秋辭賦動江關。
蒹葭是念人懷遠，蟾兔非遙桂可攀。
此夜團圓天上鏡，滄桑曾照古台灣。

(二)月賞中秋自展顏，酒酣筆落句斑斕。
一灣瀲灩婆娑海，萬里逶迤錦繡山。
玉露金風遍天下，菊芳桂馥滿人間。
嫦娥亦喜同歡樂，放盡光明未嗇慳。
(二十三）姚植 作(一)
桂魄攜雲入故山，仙槎捷報戌人還。
金風拂渚瑤台外，玉露橫秋閬苑間。
似畫乾坤清如許，凝霜草木賦未閒。
今宵賞月三千界，萬里晴空綠一灣。
(二)連年賞月在台灣，六十秋光視等閒。
擊劍無功軍帳外，教書有幸鐸雲間。
今宵玉宇涼風繞，此夜瓊樓冷氣還。
扳桂天高驚葉墜，中霄寫稿不須刪。
（二十四）曾 焜 作(一)
似鏡如珪照海灣，憑欄遠眺賞秋山。
舉頭望月愁千縷，俯首觀花緒萬般。
雛菊綻苞驚歲暮，丹楓搖影感時艱。
嫦娥舒展明眸笑，又泛漪瀾憶玉環。
(二)丹桂飄香月滿山，夜涼如水尚悠閒。
蟾宮賞罷嫦娥貌，擁抱秋光帶醉還。
(三)一輪明月照秦關，秋水伊人憶小蠻。
伐桂吳剛難補過，嫦娥偷葯列仙班。
（二十五）鄧鎮湘 作(一)
火箭升空叩月關，黃埃翰海步征艱。
無青最是姮娥女，不許人間獵兔還。
(二)
年年圓月復彎彎，青女嫦娥慼玉顏。
敢問吳剛多少過，何時赦謫得仙還。
（二十六）李能學 作

(一)
淡淡秋風伴月閑，人間歡樂淚痕斑。
自來千古多情困，那識今朝更步艱。
往事悠悠成浩嘆，浮生擾擾幾歡顏？
凝霜沉月頻搔首，柳折花摧瞬夕間。
(二)玉露金風意自閑，銀箏弄月不知還。
飄香桂子薰人醉，落葉楓紅滿錦山。
（二十七）吉爾艾斯 作
飛鏡迢迢一水間，流光儼雪滿秋山。
時遷今古空懸月，久歷滄桑悔駐顏？
（二十八）bella 作
樸素梨渦淺笑間，凡庸俗思勸誰刪？
尋常百姓尋常月，幸福人家笑等閒。
（二十九）陳冠甫 作
解吟漢月與秦關，萬里團圞一展顏。
今夜新詩連四國，當空皓魄照千山。
中台骨肉宜同賞，韓日情緣未可刪。
天意人心本如此，喜她皎潔在雲間。
其二
冰鏡一輪滄海出，徘徊弄影斗牛間。
高樓吟望心能共，大道張揚聖可攀。
無雨無雲期兔窟，如霜如雪耀人寰。
天涯此際詩登網，見面聞聲月把關。
注：
中日韓詩人同時各自戶外賞月，透過手提電腦連線，再無唐人張若虛《春江花月夜》：「此時相望不相聞」之憾矣（三十）黃清源 作(一)
清光皓皓淨塵寰，喜是秋分桂魄嫻。
論舊相逢皆得意，傷離何處是鄉關。
三杯對客河懸口，萬事輸人雪滿鬘。
吟得低聲歌水調，瓊樓玉宇夢中還。
(二)我愛家鄉桂魄嫻，感懷霜露獨含艱。
少時惟有蕃藷歎，佳節渾無圓餅頒。

落落太虛雲數片，涼涼空界月孤顏。
一家談笑殺韃子，忘卻嫦娥近可攀。
（三十一）任 翅 作(一)
中秋夜月美容顏，一面冰盤掛九關。
玉潤頻施歡物象，銀光普照樂人寰。
清涼似水憑欄賞，靈感如泉破筆慳。
好友親朋交往絕，嫦娥應悔失斑斕。
(二)月到中秋非等閑，樓頭觀賞樂心憪。
吳剛砍樹妃身亮，小玉開門帝寵頒。
清澈如冰懷未減，溫柔似水慮全刪。
要令天兵驅萬惡，莫教魑魅害人間。
（三十二）劉力青 作聽觀一覽動江山，寶島秋來乃夏顏。
凱道人群紅滿地，魔頭黦面綠輪斑。
民心主變知何色，眾意思遷恥未還。
正氣風迴縈賞月，丁年節晚力除艱。
（三十三）綠窗眉嫵 作
笙歌婉轉韻潺潺，姮姊今宵靚素顏。
玉鏡初開明浩宇，丹香漫撒醉塵寰。
欣看遍野皆歡溢，不把閒愁做淚潸。
盼得飛船輕易走，人間天上任君還。
（三十四）處州竹鳴 作
一輪明月照塵寰，千古相思人未還。
玉闕寒宮心寂苦，年年此夜夢鄉關。
（三十五）古調長彈 作
鄉音入耳淚潸潸，最惱通途成海關。
五十餘年家國事，八千里路朽衰顏。
躬腰合掬運河水，拄杖常登阿里山。
感慨中秋團聚夜，月圓菊放色斑斕。
（三十六）老驥 作
年年夜夜出東山，缺缺盈盈去復還。
佳節惹來游子賦，浮雲飄上玉門關。

世間夷夏群居樂，月裡嫦娥獨處閑。
若問仙家何寂寞？凡人痴怨更愚頑。
（三十七）晁昊 作
不覺姮娥至，金風伴兔還。
天涯浮淡月，盈手贈鄉關。
十載塵寰客，三秋歲月閑。
遙知風起處，天末屬桑山。
（三十八）和亭 作
凝眸丹桂碧霄間，把酒言詩笑滿顏。
望見廣寒仙影動，思君千里盼能還。
（三十九）漁唱起三更 作
亙古冰蟾在，何時照我還？
一從相別遠，兩處恨逢慳。
撫昔追唐閣，尋鄉入漢關。
斯人隔岸望，不覺已潸潸。
（四十）正等正覺 作
十五銀蟾露笑顏，廣寒桂釀灑人寰。
推窗望月思千緒，閉戶吟詩念萬般。
摩詰勸君情切切，東坡把酒淚潸潸。
姮娥又夢回鄉路，欲盼神舟送我還。
（四十一）szygx 作
月明清一色，指目是河山。
兩岸同天地，思歸萬里還。
（四十二）傑 作
冰壺尺五間，舊夢幾時還？
又見中秋近，姮娥怎得閒？
又低懸綺戶渡鄉關，雪魄窺窗影未閑。
玉桂浮香何處送，神舟問客幾時還。
銀河夢幻花旗舊，永夜燈紅鬧市斑。
笑看浮沉塵世事，一篇短信寄雲間。
（四十三）逸趣齋主 作
涼風夜靜倚窗間，落葉高槐月沐寰。

歸路何人遊畫閣，遙思幾卷掛雲還。
秋庭意密溫馨夜，曲韻情深碧落山。
錦繡騰輝來瑞世，登臨夢去眾開顏。
（四十四）古越隱士 作
長空日落雁南還，斜倚欄杆鬢已斑。
歲歲中秋明月夜，一杯濁酒聽流潺。